User:Jeanica Manaois

Contents
Jeanica R. Manaois Takbo doon at takbo dito, dumi doon at dumi dyan, kalat doon at kalat dito. Sino kaya ang batang iyon? Malakas siyang umiyak kasing lakas ng alarm clock. Mamula-mula pa ang ilong at pisngi sa tuwing pinipigil ang nalalabing pag-iyak. Ay si Jeanica lang pala siya nung maliit at kasing cute pa siya ni Zia. Maraming nagsasabi na mabait siya bilang bata ngunit ang katotothanan mabait lamang siya pagnatutulog na pero kung gising pa ito at hindi pa nauubusan ng lakas at sigla ay para itong kiti-kiti na walang tigil sa isang tabi. Lagi din siyang hingi ng hingi sa tuwing mapupunta sa mga tindahan at laging nagtatampo kung hindi mabili ang nais na laruan o pagkain. Ngunit, sa pagtanda at pagkakaroon niya ng kamalayan sa kanyang mga nasa paligid ay unti-unti rin niyang naintindihan ang mga bagay-bagay. Na ang bawat sentimo ay pinaghihirapan at dapat na pahalagahan dahil dugo’t pawis ang puhunan ng magulang kitain lamang ang bawat salapi na nahahawakan.

Personal na Impormasyon

Siya ay ipinanganak noong ika-12 ng Hulyo, 1997 at kinalakihan ang pangalang, Jeanica Ramos Manaois. Luki na hindi kagandahan ang hitsura, ngunit sabi nga niya hindi na bali iyon, lumaki naman siyang may mabuting asal mula sa pangaral ng kanyang inay at tatay. Siya ay labing siyam na taon ng nabubuhay sa mundo at sa ngayon ay gumaganap bilang isang Pilipinang kolehiyala sa na nagsisikap na makapagtapos ng pag-aaral sa matataas at kinikilalang kolehiyo at paaralan sa lalawigan ng Batangas, De La Salle Lipa, na may kursong Bachelor of Science in Accountacy. Hindi siya ipinanganak na may angking talino katulad ni Albert Einstein, hindi rin siya magaling kumanta o sumayaw gaya ni Sarah Geronimo, maniwala ka hindi talaga kasi uulan pagpinakanta mo siya, ngunit sa kabila nito siya naman ay isang matiyaga at masipag na tao. Naniniwala siya na ang lahat ng bagay ay mapagtatagumpayan kung magsisikap ang isang tao na makamit ang mga bagay na kanyang naisin at nanaisin. Ang motto niya sa buhay ay “Try and try until you die”, dahil ang hindi sumusuko sa laban ng buhay ay ang siyang nagtatagumpay sa huli at makakakamit ng mga pangarap na parang kay hirap abutin kumbaga nasa kanya ang huling halakhak.

Mga Magulang at Pag-aaral Si Jeanica ay bunso sa tatlong anak ng mag-asawang Benigno Petilla Manaois at Purificacion Ramos Manaois. Ipinanganak siya sa lalawigan ng Batangas na kilala sa mga produktong balisong at barakong kape. Ngunit, sa kabila ng pagiging batangueña ni Jeanica hinding-hindi naman niya makahiligang inumin ang barakong kape dahil sa kapaitan ng lasa nito na kung tutuusin naman ay ang siyang kinahuhumalingan ng mga umiinom o tumatangkilik nito. Siya rin ay nagtapos ng pag-aaral ng elementarya sa mababang paaralan ng Baybayin, Elementary, School bilang salutatorian ng kanilang batch na muntikan ng hindi papagtapusin dahil sa dami ng kasalanan ng mga kaklase at sekondarya sa mataas na paaralan ng Santo Rosario Academy, muli bilang isang salutatorian. At sa kanyang kagustuhan na mas mapalawak pa ang kaalaman ay kasalukuyan naman niyang kinakaharap ang isa sa pinakamabigat na hamon ng pagiging isang estudyante, ang pagpasok ng kolehiyo at pagpili ng kursong pagsusumikapang ipasa sa buong apat na taon.

Interes at Paniniwala Sa kabilang banda, si Jeanica ay hindi lamang sa usaping akademiko aktibo, sa mga nakalipas na taon si Jeanica ay isang tapat na maninilbi ng Diyos. Taong 2012 ng sumali siya bilang miyembro ng isang organisasyon na tinatawag na Mak’s n Mar’s. Ito ay lupon ng mga mag-aaral na nagsasama-sama upang maglingkod sa Diyos sa pamamagitan ng pagbasa ng mga salita ng Panginoon at pag-aasiste sa mga pari sa misa. Ang pagiging miyembro ng organisayong ito ang nagtulak sa kanya upang mas pagningasin pa ang pagmamahal, pagtanggap sa Diyos at sa mga kaloob nito sa kanya. Pagkatapos ng ilang taon ay naging miyembro din siya ng JMY at YFC na kapwa mga organisasyon na naglalayong mas kilalanin kung sino nga ba ang Panginoon para sa lahat at gayundin upang mas maipakilala pa sa iba si Jesus sa pamamagitan ng  pagmimisyon sa mga malalayong sitio at barangay na sakop ng parokya. At sa kasalukuyan ay ipinagpapatuloy niya ang kanyang sinimulan sa pamamagitan ng pagsali sa ministry ng LSYC (La Sallian Youth Cors).

Ang buhay ni Jeanica ay hindi lamang puro saya, tawanan at biruan dumaranas rin siya ng mga kasawian, lungkot, hinagpis, hirap at sakit. Marami siyang naririnig na masasakit na salita mula sa ibang tao ngunit hindi niya ito ginawang basehan ng kanyang sarili at hindi siya nagpaapekto sa mga ito sapagkat alam niya kung sino at ano ba talaga siya. Nanatili siyang matatag sa buhay sapagkat naniniwala siyang isa lang itong pagsubok at pagdating sa dulo ng biyahe naniniwala siyang makakamtan niya ang tagumpay. Maaaring nakaapak siya sa paglakad sa baku-bakong daan ng buhay ngunit naniniwala siya na sa pagdating ng panahon ay ma sasamento ang daan na ito at hindi na muling masusugatan pa ang mg paa.